Q=19	C=0	SS=4	LS=0	PS=14	DC=0	LC=4	SD=0	BS=2	G0=13	G1=8	G2=2	DLID=ber_Latn	BODY=Sus - Wikipedia, tasanayt tilellit\nTamazirt n Sus (tacelḥit)\nInezggan, Tiznit, Tafrawt, Tarudant, Taɣazut (Merruk), Mast, Ayt Mellul, Buyigwra, Ayt Baha, Sidi Ifni, Buyizikaren, Imeswan, Ṭaṭa\nU Sus (Ayt Sus), Ult Sus (Ist Sus)\nTamurt n Sus (s Tacelḥit : ⵜⴰⵎⴰⵣⵉⵔⵜ ⵏ ⵙⵓⵙ Tamazirt n Sus ) tella yiwet gar timndaḍin n tamurt n Umṛṛuk, tella af utaram. D yiwet lli aṭas ittuyssan s tmallayt d tasbbabt d tayerza. Iɣerman-ines imeqqranen llan Agadir, Tarudant, Warzazat, Tiznit, Tazaggurt, Ifni.\nLɛamalat-ines Agadir Id-Aw-Tanan, Inezggan-Ayt Mellul,Actuken, Ayt Baha, tili tsggayad f 70,880 km². Yili ugar n 3,113,653 n imezdaɣ.\nD-tamnaṭ anda qwan aṭṭas aṭṭas Yimaziɣen, tuggar timnaḍin nniḍen n Tefriqt Ugafa. Imezdaɣ-is ttemslayen "Tacelḥit".\nTamnaṭ aggi tettwasen daɣen s inazuren-is, s yiwen n ssenf n ccna d ccdaḥ umi qqaren Aḥwac. Aḥwac aggi, d ccdaḥ, d ccna, n Yimaziɣen n Sus, anda ccenun, cceṭḥen s tarbaɛt. Yella Uḥwac anda argaz d-tmeṭṭut ttekin deg-s. Llant tuddar anda yella Uḥac n yergazen d uḥwac n tefraxin (tullawin).\nTamnaṭ aggi tettwassen daɣen s yiwet n teǧra umi sawalen " Argan". S wargan skarayen "zzit", skarayen deqs n tɣawsiwin nniḍen i weccbub, i weglim, i lmakla, i sseḥa.\nƔer uggar : Tutlayt tacelḥit\nTacelḥit nɣ Tasusit d tutlayt i ttmeslayen isusiyen deg tmurt n umeṛṛuk, Tasusit d yiwet seg tutlayin timaziɣin, dɣa tettas-d d nettat i d tamezwarut si tama n wemḍan n yemdanen i yettmeslayen s yis, anda amdan-nsen wakken yewweṭ ahat 12 imelyan, syin teṭṭafar-itt-id Teqbaylit s wazal n 7 n imelyan. Ma ɣas tutlayt tamaziɣt zik tettwaru s isekkilen n tifinaɣ, ila tura mas titaran s isekkilen ilatiniyen neɣ s isekkilen aɛraben, maca iseggasen-a igguran yelesd IRCAM iseffeɣ-d yiwen n ugemmay amahnu f tifinaɣ tamzikt. Imyura i d-yessufuɣen idlisen, nutni deg tuget deg-sen ttarun s isekkilen ilatiniyen n temɛemmrit.\nImzdaɣ[ẓreg | ẓreg aɣbalu]\nƔer uggar : Isusiyen\nIsusiyen d aɣref amaziɣ yettidiren deg unẓul n tgelda n Umeṛṛuk, deg tmennaṭ n Sus ilan (yesɛan) Agadir d tamdint tamenrut. D nutni i d agraw meqqren akk gar yegrawen Imaziɣen deg tmazɣa imi ahat wwḍen 12 imelyan. Tutlayt i d ttmeslayen, d tasusit igan d yiwet gar waṭas n tutlayin timaziɣin\nTimdinin[ẓreg | ẓreg aɣbalu]\nAgadir tamdint lli akk imqqurn deg Sus\nTaddagin n wargan deg Sus\nYettwakkes-d seg "https://kab.wikipedia.org/w/index.php?title=Sus&oldid=105018"\nAsebter-a yettwabeddel i tikkelt taneggarut ass n 18 Fuṛaṛ 2022 ɣef 13:39.


Q=2	C=0	SS=0	LS=0	PS=2	DC=0	LC=0	SD=0	BS=1	G0=35	G1=20	G2=9	DLID=ber_Latn	BODY=Amek ara yili uzekka - Tamurt | Isallen n tmurt\nHome Taqbaylit Amek ara yili uzekka\nTAMURT – Awal-iw i tarwa taqvaylit akken ad tbedd ɣef tutlayt-is d wansayen-is akken ur neggren ara. Maca illa wamek ara nxedmet akken ayen iɣ-isewɛeden icengga n aɛraven-ineslemen izayriyen d uḍabu-nsen, ur d-iḍerru ara ma irad Yillu.\nTazwara nutni begsen-d si 62 akken ad snegren tutlayt nneɣ kra kra. Xas akken zaɛma sɣaran-tt deg iɣervazen di tmurt taqvaylit, maca twalam akk amek i lla tt-sɣarayen. Llahmaya rebbi-kan, akken-kan aɣ-sɣeflen. Ihi tamezwarut, twalam-ten, iaraven-agi izayriyen neɣ imuɣrabiyen, ur llemmaden ara tutlayt nneɣ mara yili ttilin yidneɣ di tmurt taqvaylit. Aɛrav-azayri, xas ad yidir 20 neɣ 30 n iseggasen garaneɣ, werǧin ad yelmed tutlayt-nneɣ. Ula d arcal mara yili ger urgaz d tmeṭṭut aqvayli, tarwa nni ara d-sidren, ur llemden ara ula d nutni tutlayt nneɣ taqvaylit.\nAm akken teẓram neɣ teslam, usan-d kra n iseggasen ɣer deffir, icinwayen (chinois) xedmen azal n seddis n waguren di Vgayet. Akken i fuken acanṭi-nsen (cantier), akken llan ixeddamen nni llemden, ttmeslayen akk taqvaylit; imi ur sɛan ara ddɣel d tmuḥeqranit n tutlayt deg ulawen-nsen. Llan diɣen ma terram, terramt tamawt ; iseggasen agi ineggura, hujrent-d twaculin seg unẓul ar Tefriqt Ugafa. Llant deg-sent twaculin n imaliyen, inijiryanen, atg,… Maca, nwala kra n iseggasen kan, llemden ula d nutni d nutenti tutlayt nneɣ taqvaylit.\nTwalam tura « larggima » nni ik-d-qqaren : « ah tutlayt-nwen, ur teshil ara i welmad ». Llan degsen diɣen igad i d-iqqaren : « ah tamaziɣt akken ad tt-nelmed ilaq ad tt-nɣer tazwara deg uɣervaz ». Ayagi twalamt akk d akellex i ttkellixen fell-aɣ akken ad d-rebḥen lweqt neɣ akud. Kra ma nestehzay deg cɣel-agi n tutlayt nneɣ, lla tnegger, tettmettat cwiṭ-cwiṭ. Llan kra n iqvayliyen d teqvayliyin umnen-ten s tkerkas-nsen. Netta yuɣ lḥal ttagayin i ttugin, acku « is-kerhasent uḍabu azayri si 1962 ara ass-a ». Tekcem-asen taknasta (ideoḍlogie) n taɛrabt tineslemt n usekkak deg allaɣ-nsen.\nIhi, twalam, twalamt akk akken tellam, cɣel agi n wugur n tutlayt nneɣ yella s tidett u ilaq as-id-naf ixef-is s lɛejlan !!! Llant kra n tektiwin ilaq a tent-id-nesbedd tura kan, u dayen izmer ad ixdem yal amdan seg wegrud alamma d amɣar d temɣart. Maca ilaq usbeddi si tura kan, ulac kra n uraju ar zzat.\n1) Mara temyigrem akked umsaɛreb, temsaɛrebt amuɣrabi, aken-d-mmeslayen s taɛrabt-nsen, anida tebɣum tilim xas d ilaɛmert ik-walant wallen-is. Imsaɛreb, timsaɛrebt mara k-id-imagger deg ubrid di Marikan neɣ di Lpari, atg,…akken ara k-id yaɛqel d aqvayli neɣ d amaziɣ sumata, ak-id yemmelsay s taɛrabt tagnawit (darja).\n2) Kunwi amek ara txedmem ? Kunwi rret- as s teqvaylit, mačči s tegnawit-is neɣ s tefransist. Ma teḥwaǧem ad teqḍum lecɣal-nwen d imsaɛreb agi, mmeslayet-as amma s tegnawit amma s tefransist akken kan ad teqḍum cɣel-nwen.\n3) Mara ken-id ilaɛi deg ubrid s taɛrabt-nsen, rret-asen dayem s teqbaylit, werǧin asen-teknum ɣef tutlayt-nsen. Ma yeḥwaǧ-iken a ken-id-iseqsi tezniqt, kunwi rret-as s teqbaylit, ma taɛqlemt d amezdaɣ n Tefriqt Ugafa.\n4) Awal-iw i yimaɛlmen iqbayliyen anida tebɣum tilim, tilimt: Mara tesxedmem imsaɛreb neɣ timsaɛrebt ilaq ad tcerḍem deg uxeddam nni akken ad yelmed taqvaylit s lɛajlan, fket-as amedya krad wayuren akken ad ilemmed kra-kra. Neɣ sxedmet (exiger) widak yettmeslayen tutlayt nneɣ d imenza. Ibaskiwen (les basques) sexdamen tadyant agi deg iseggasen nni n 70/80, yagi mara sxedmen yiwen cerḍen deg-s ma yettmeslay tutlayt tabaskit. Ihi, d acu i ken-ixussen kunwi s imaziɣen sumata akken ur txeddmem ara am nutni ?\n5) Widak d tidak ig xeddmen yid-sen, yidsent di tmanaɣt: mara ken immeslay yiwen imsaɛreb, rret-as s taɛrabt-is maca seddut-as awal neɣ sin n teqvbaylit, ternum-as ula d awal sin n tefransist. Lmaɛna-s xedmet-as yiwet n čekčuka.\nIlla yiwen imaɛllem di Paris 20em, win i wumi qqaren: Remdan Amaziɣ (yewweḍ anida ara naweḍ). Werǧin yehder taɛrabt i kra n widak i d-yusan ar tmečča ines (restaurant) akken ad smeklin neɣ ad smensin. Ittmelsa asen s teqvaylit neɣ win ur nessin ara s tefransist, maca taɛrabt meḥrumet di rastura nni ines. Nekk ḥedreɣ dinn acḥal d win ig qeddem s yenna yugi as-d-iserbi lmakla.\n6) Tella tayeḍ diɣen, ur d-mmeslayeɣ ara fell-as, maca tella tagi n wercal neɣ nezwaǧ garaɣ d wigi. Werǧin ad teqblem, tqeblemt yellitwen, mmit-wen, kent ad yercel d imsaɛreb neɣ timsaɛrebt, acku tarwa nni ara d ilalen, cfut ur d-tefɣen ara d iqvayliyen, maca iaɛraben-inselmen. Amma d argaz, amma d tameṭṭut-nsen. Iqqar Muḥen Uyeḥya awal (ad isgunfu di talwit): Ḥercet ! Ihi ula d kunwi\nPrevious articleTiwlafin n Ferhat Bouda ssuzzurent tafat n yidles-nneɣ di tmurt n Lalman\nNext articleTamurt Yukrayin tuɣal am teslit, irgazen ttnaɣen fell-as anwa ara tt-yawin\n« Meɣ Yun »


Q=0	C=0	SS=0	LS=0	PS=0	DC=0	LC=0	SD=0	BS=1	G0=14	G1=12	G2=9	DLID=ber_Latn	BODY=Tuɣal-as tejmilt meqqren sɣur tddukkla Tagmat - La Dépêche de Kabylie\nAccueil Tamazight Tuɣal-as tejmilt meqqren sɣur tddukkla Tagmat\nAmuli wiss 15 n tmettant n umjahed Ali Zamoum\nTuɣal-as tejmilt meqqren sɣur tddukkla Tagmat\nI lmed n umuli wis 15 n tmettant n umjahed ameqqren n tegrawla n 1954, yuran isem-is s yisekkilen n wuraɣ deg yisebtar n umezruy amiran n tmurt n Lezzayer, Ali Zamoum, tuɣal-as tejmilt ass-nni n ssebt iɛeddan. D agrawliw-agi i d-iwekkel imḍebber ameqqren n tegrawla n 1954, Krim Belkacem, s usuffeɣ n tsayrut (aberraḥ) n umenzu (01) n unbir n useggas 1954 deg taddart n Yiɣil Imula, deg dayra n Yiwaḍiyen. Ihi, tella-d tejmilt-a deg wass-nni sɣur tddukkla Tagmatt n Ali Zamoum » Afus deg ufus », deg uxxam n tddukkla-agi i d-yezgan deg tɣiwant n Buɣni.\nTajmilt-agi, tebda yakan ass-nni n larebɛa iɛeddan, 28 seg waggur n ɣuct 2019, anda i d-yella usersi n tmeqqunt n yijeǧǧigen ɣef uẓekka n ugrawliw, deg taddart-is Iɣil Imula, syin tella-d yiwet n tirza ɣer Uxxam n tujjya n Hallouane, yettwabnan s tallelt n tddukkla Tagmat i d-yexlaq Ali Zamoum, iɣef yella d aselway armi yemut. Ma d tajmilt tameqqrant, tella-d ass-nni n ssebt, 31 seg ɣuct 2019, anda ḥedren aṭas n wudmawen, Gar-asen, Dr Saïd Khelil, Dr Saïd Slimani, Maître Hocine Zehouane, Mass Amirouche Malek, Mass Taher Khaouas, Nna Wizza, tameṭṭut n umejjahd Ali Zammoum, d waṭas n yimeddukkal n tegrawla, tawacult tagrawliwt d yimdanen iḥemmlen argaz-agi.\nDeg usarag i d-thegga tddukkla Tagmat, uɣalen-d yimussnawen , Nna Wizza , d yimeddukkal n umjahed ɣef umahil n Ali Zamoum, ladɣa tawuri-ines tagejdant deg Umussu aɣelnaw d wayen i d-icudden ɣer tira d usuffeɣ n tsayrut n umenzu n unbir 1954 deg Yiɣil Imula, imi yella gar wudmawen igejdanen n tegrawla i d-yefkan afud ameqqran i ubeddu n tegrawla mgal acengu afrensis. Nna Wizza, tuɣal-d s telqay ɣef ccfawat n urgaz-is, yellan gar yigrawliwen yezgan ɣer yidis n ugrawliw ameqqran, Krim Belkacem, Uɛemran, Ali Amellal, d wiyaḍ-nniḍen. » Ali Zamoum, yekker-d d agujil n sin yimawlan, baba-as, d yemma-as ass-mi yella d agrud, d ayen i t-yeǧǧan deg temɣer-is yettḥulfu s wayen yettḥazen imeɣban, d yigujilen, d wid yenḥafen deg tudert, iwumi yettmuddu afus n tallelt s nnig tezmart-is.\nYekcem ɣer Umussu aɣelnaw d amectuḥ, yella yeqdec aṭas, ladɣa deg uwellah n yimazdaɣ ɣef unekcum ɣer Umussu aɣelnaw. Yella gar wudmawen igejdanen i yefkan afud i tnekkra n tegrawla n 54″, d ales Na Wizza. Tefka-d, diɣ, aṭas n yisallen d ccfawat ɣef wayen yeɛnan asuffeɣ n tsayrut n umenzu n unbir 54. Seg lǧiha-as, Mass Hocine Zehouane, yuɣal-d s wawal ɣef umahil agrawliw n umjahed d tebɣest yesɛa , ladɣa ass-mi yella deg lḥebs. Yenna-d : » Sneɣ-t deg lḥebs, anda ḥekkmen fell-as s lmut, ɣas akken , yesɛa tabɣest meqqren, anda ur iḥar ara yakk deg waya.Yezga yettwanas imeḥbas-nniḍen.\nYergem iserdasen n ucengu afṛensis, s lfeḥr meqqren i d-yebder atteki-ines deg Umussu n ALN. » Aṭas n ccfawat i d-ulsen yimeddukkal n Ali Zamoum akked kra n wudmawen ɣef tudert n umjahed seld timunent n Lezzayer (1962), d wafud i d-yefka i Umussu adelsan amaziɣ, gar-asen Saïd Khelil, Saïd Slimani d wiyad-nniḍen. Ɣer tagara n temlilit, yuɣal-d, uselway n tddukkla Tagmat ɣer temsirin tigejdanin n talsa yerṣa i lebdda deg wallaɣ n yimeɣnasen n tddukkla n ugrawliw Ali Zamoum.\nI usmekti kan, Ali Zamoum, ilul ass n 20 deg wagur n tubeṛ 1933, deg taddart Iɣil Imula. Yettwaṭṭef deg waggur n fuṛaṛ n useggas n 1955, deg taddart Iɣil Bulkaḍi, deg lɛerc n Mɛatqa, anda yella yetɛawen imeddukkal-is d gma-s Muḥamed Zamoum, iwumi ssawalen colonel Si Salaḥ. Yettwaḥbes deg Lezzayer, syina deg tmurt n Fṛansa, yeffeɣ-d srid sed timunent n Tmurt. Yuɣal d imeḍebber amenzu ( préfet) n ugerzu n Tizi Uzzu, amḍiq seg i d-yeḥbes, kra n wakud kan s ssebba n umgarad i d-yellan d unagraw n tmurt imesbaṭliyen. Yura umeɣnas sin n yidlisen, « Tamurt n Imaziɣen « , d » Mémoires d’un survivant 1940-1962″.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Aciri n yicanṭiyen imaynuten n tgemmi\nYeffeɣ-d ass n : Laṛebɛa, 20 Mayu 2020 13:11 Ɣran-t : 46 n tikkal\nLEZZAYER TAMANEƔT – Tennan-d tneɣlaft n yidles, Malika Benadouda, ass n uynas deg Lezzayer Tamaneɣt, dakken aɣlif-nnes ad d-icir sin n yicanṭiyen iemqranen deg unrar n tgemmi.\nDeg yiwen n umyager d tɣemsa ɣef wallus n ubani n umayas aniran deg ufrag adelsan n Uhaggaṛ, tenna-d tneɣlaft n yidles dakken ad d-ciren asgertel n yisemlen isenzikanen, am wakken ara yettwassenfel uḍris n usaḍuf inebḍen tigemmi tadelsant tangant d trangant.\nAsenfar-a n usgertel aṭas aya seg wasmi ay t-bɣan yimsaduren n ugzum-a, gar-asen wid yettmahalen deg Wammas Aɣelnaw n Unadi deg Tsenzikt, yernu ad d-yili s umyalel d wakk tisuda d wammasen n unadi yettmahalen deg tɣult-a.\nTenna-d daɣ tneɣlaft dakken ad yettwassenfel usaḍuf 98-04 yeqqnen ɣer umesten n tgemmi akken ad d-yemyezg d yinfalen imaynuten d tsertit tadelsant n tmurt.\nAsaḍuf-a iɛedda deg 1998 yernu yella-d aṭas n usuter i lmend n usenfel-nnes, ladɣa sɣur wid yettmahalen ɣef tgemmi tarangant.\nI lmend n wass n 18 Mayu, ass agraɣlan n yisalayen, txebber-d tneɣlaft n yidles ɣef yirmuden iliktṛunanen yemgerraden yeqqnen ɣer tgemmi ay d-yellan seg melmi kan, gar-asen mennaw n yisaragen uhlisen aydeg ttekkan yimazzayen igraɣlanen.\nAsfugel-a umḍin n wayyur n tgemmi (18 Yebrir-18 Mayu n yal aseggas) yella-d deffir ma ttwamedlen yisalayen i lmend n uḥezzeb i uzraɛ n unfafad bu uqacuc.\nTesmekti-d daɣ tneɣlaft s lewṣaya-nnes i yinemhalen n yisalayen akken ad ssizedgen isalayen yernu ad ssuddsen tirza tuhlisin i yiɣsuren-nsen.\nLast modified on Laṛebɛa, 20 Mayu 2020 13:15\nass agraɣlan n yisalayen\nYeffeɣ-d ass n : Laṛebɛa, 20 Mayu 2020 13:11 Taggayt : IDLES Ɣran-t : 46 n tikkal Bḍu


Q=13	C=4	SS=4	LS=0	PS=13	DC=0	LC=0	SD=0	BS=0	G0=18	G1=12	G2=5	DLID=ber_Latn	BODY=Tamatart n Toki Pona\nToki Pona tga yat tutlayt tawflsuft ittyubnan igan "artistic", tettyawssan s umawal-nns idrusn igzzuln. Tsnulfa-tt yat tmsnilst d tmssuɣlt igan Takanadit ism-as Sonja Lang, s uwttas n ussrxu n yixmmimn d umyalkam. Tettufsar i tikklt tamzwarut ammas n wantrnit asggʷas n 2001 amm yan "draft", fad ilmma tettufsar s talɣa-nns igan tummidt ɣ udlis igan s yism Toki Pona : Tutlayt n Wafulki asggʷas n 2014. Tsbuɣla ilmmadin d yixf-nns yat tmtti n yimssiwln imẓẓiyn zikk n tmrawant n 2000. Iẓli bahra ussmrs-nns s chat rooms, iẓṭṭa inmttiyn d yan mnnawt tgrummawin-yaḍnin, bla mayad, tettyawskarn f wudm-nns kra n yinmuggarn gr isggʷasn n 2000 d 2010.\nAẓuṛ n yism[ssnfl | Snfl asagm]\nIttyawskar ism-nns s toki nna isnamkn tutlayt nɣ d awal, zɣ Tok Pisin tok, nna d-ikkan nttan nnit s yixf-nns "talk" n Tneglizt; d pona isnamkn afulki, zɣ bona (afulki) n Tspirantut, d-ikkan bonus n Tlatinit.\nAwttas[ssnfl | Snfl asagm]\nSonja Lang (d iluln s yism n Elen Kisa), tbda ar tsbuɣlu ɣ Toki Pona amm yat tɣarast s issrxu/issifsus yan ixmmimn-nns kudnna as-ixub waḍu. Yan zɣ yiwttasn n Toki Pona akkʷ stawhmmanin, iga-t "minimalism". Manmk s izḍar yan ad iɛbbṛ f "maximum" n yinumak s "minimum" n "complexities". Zun d kra n pidgin, ar "concentrer" f kra yimiḍrann d yifrisn fssusnin; ganin imaḍlann dar kullu tidlsiwin. Gi-s 120 ar 125 uẓur n yiwaliwn, d 14 ufunim ittusgaddan afad ad ifsus f ususru i yimssiwln d-kkanin yan mennaw "language background". S "inspiration" n tflsuft tawẓerṭawiyt/taṭawiyt lli ikkan fll-as, iga yan zɣ iwttas-nns daɣ, ad tawes i yimssmrasn-nns ad "concentrer" ɣ tɣawsiwin lli ganin "basic" d ad "promoter" yan uswingem igan unnig, s umcacka d "hypothèse" n Sapir-Whorf ittinin mas da tssnfal tutlayt tamamkt n uswingm n middn si-s isawaln d manmk s da ttṣrrafn. Amawal-nns, mqqar idrus ar ttizḍurn imssiwln-nns ad myikizn d ad myalkamn d ingratsn, mayad s umata-nns, ar ilkkm f "context" d kra n "combination" n mennawt tguriwin ma s ad ittɛbbaṛ yan f wuggar n yinumak ẓlinin. zɣ iswiyn-nns yaḍnin; ad aɣuln imssmrasn-nns gan imfrak s wakud amiran, ad rarn uggar n tɣʷḍft s mad tn-issutuln d tguriwin lli ssmrasn middn. S yimi n tmskart-nns, tettyawskar Toki Pona afad ad tg yat tutlayt ifjjijn, ifuknnicn.\nZɣ lliɣ as-tettufsar yat version igan tazaykut ammas n wantrnit asggʷas n 2001 zɣ dar Sonja Lang, tbbaqqi ilmmakin tutlayt-ad s tfessi, ar tt-zzuzurn imiran-nns. Amussu-nns akkʷ izwarn, yumẓ adɣar ɣ yat tgrumma ammas n Yahoo! Rẓmn gi-s igmamn-nns amsgdal d ingratsn s Tnglizt, Toki Pona d Tspirantut, ssumrn-as isnfaln, sawln f isugam ammas n usit n tokipona.org. Maximum-nns n igmamn akud-ann, izri 500 n ugmam.\nYurrid zɣ "https://shi.wikipedia.org/w/index.php?title=Toki_Pona&oldid=27636"\nAsnfl iggʷran ɣ tasna ad ittyawskar ass n 19 Yulyuz 2021, ɣ 23:30.


Q=5	C=0	SS=0	LS=0	PS=0	DC=5	LC=0	SD=0	BS=0	G0=15	G1=6	G2=2	DLID=ber_Latn	BODY=Satire : Si « Panafricain » ar « panique-Africaine » - Tamurt-iw\nSatire : Si « Panafricain » ar « panique-Africaine »\nZiɣ d wid-nni d-yulin si tefriqt n wadda ar tefriqt ugafa i ɣef teɣli tdebbuzt. Rewlen-d si lḥif aberkan, ttnadin talqimt, ttnadin ad ddarin leɛnaya, ad xedmen, ad ssuzfen laẓ. Maca imi berriket teglimt-nsen, ishel ad tent-ɛeqleḍ. Netni diɣ, zik i ttnekkaren akken ad xedmen. Ad ssiwḍen llajuṛ, ad cudden uzzal, ad ɣzen lsas, ….. tameddit, ad ddarin sin lelwaḥ, ad d-smektin taddart-nsen yessedrem lɛesker n fransa d marikan.\nNetta izzayriyen yal yiwen acu n tmurt sani yesserwel arraw-is, neɣ ahat tamurt-nsen d fransa. Ur ẓrin deg wumi ara rren tiɣrit, ɣlin ɣef warra-w n tefriqt di tefriqt. Yerna ur llin n MAK ur llin n GPK.\nTanekra, di internet i twala tin yeḍran. Imi iɣmisen ur ssawalen ara tidett seg mi akken negren ineɣmasen. Yerna tɛud arraw-agi n tefriqt xedmen d MAK, ziɣ d ashetref kan. Imi skud ur sɛin tamurt ara ten-yeṣren, ur ttizmiren ad ilin d tayett i tmura nniḍen.\nDɣa imi tt-yečča wul-is, yerna teẓra belli azekka ulac lqeḍ uzemmur, tṣub ar Bu Ṭbel-nni. Tufan kra n warrac n sénégal din. Uɣalen d iwraɣen, ttergigin si tigdi. Dɣa tqerreb ar yiwen deg-sen, teslef-as i wudem-is, tenna-yas : « Dagi ur yelli ara tagadem, Tamurt Taqbaylit mazal-itt di tafriqt ». I wakken ad ten-id-yuɣal laman, tenna-yasen : « Ass-a imensi s ɣur-i, ma d tissit d netta ». Akken d-yesla akka, issufeɣ-d aqerru-s ddaw ukuntwaṛ Bu Ṭbel-nni.\nSaid At Teyyeb\nYefɣed ass 09-12-2016


Q=15	C=10	SS=10	LS=0	PS=0	DC=5	LC=5	SD=0	BS=0	G0=11	G1=6	G2=3	DLID=ber_Latn	BODY=XAS AD ZRIN LEQRUN, DDA LWENNAS ILEBDA AD YIDIR GER-ANNEƔ … – Siwel\nTAMURT TAQVAYLIT (SIWEL) — D agerruj i d-ixulef urgaz bu tissas. Ass-a, ula yiwen ur yezmir ad yezgel ayen i d-yeǧǧa. Γas ma yella lmut tewwi tafekka-s, maca cfawat-is qqimrnt-d i lebda. D ayen i d-tessers Teqbaylit ɣef yal aεeggal-is ad ikemmel abrid-is.\nAmek ara nkemmel deg ubrid-is? Amek ara as-netr tajmilt i yuklal? Send ad nerr ɣef sin yisteqsiyen-agi, ilaq af nẓeṛ d acu i aɣ-yeggunin ɣer-s, d acu mazal ur yettwaxdam ara ar tura?\nIhi abrid mazal ɣezzif, yessutur deg-nneɣ leqdic zeddigen, beṛṛa n umnar n cwal d wayen yetthuddun ifadden, yefren udem n talwit d tdukli-nneɣ yessergigiyen iεdawen.\nDi tudert-is yakan yeqqar-d : » Nekk am tṛemmant yeldin, tezmer ad teṭṭerḍeq ɣer wudem n win ara yesrewten deg wayla-w! « .\nAyen i d-yeqqimen ass-a d tamedyazt-is, s yimeslayen-is yeqqazen. Ur yezmir yiwen ad ten-yesseqdec i wayen nniḍen? Ladɣa i tektiwin yessawalen ɣer beṭṭu d cwal ger watmaten.\nTeɣzi n tudert-is yerra-tt i usnerni n yidles Amaziɣ-is d tmagit-is Taqbaylit. Yeggra-d deg wullawen n waṭas n yimdanen deg umaḍal, ladɣa di tmura n Tmazɣa n Tefriqt n Ugaffa yedduklen i yellan lebda d assirem-is.\nMi negza amennuɣ-is, ḥala mi t-negza, ad d-nerr s lexbeṛ acimmi i yuɣal d azamul n tdukli n yiɣerfan imaziɣen d yizerfan n umdan s umata.\nSgunfu di talwit a yizem n Ǧerǧer, ha-t-an ula d tin i aɣ-d-teǧǧiḍ d rriḥa-k tkemmel ɣer yidisan-ik am wakken i tettili, iziɣeṛ-is di talwit. D awezɣi ad nezgel ula d awal seg wayen akk i tecniḍ, i turiḍ d wayen akk i d-tenniḍ, deg ubrid-ik ara neddu a yizem n Teqbaylit, d awezɣi ad nezgel ayen i d-tenniḍ, imi ass-a neṣṣaweḍ ɣer usenfaṛ n timunent n tmurt-nneɣ Taqbaylit am wakken i tecniḍ di tezlatin-ik tineggura : » Ddwa-s ad ncerreg tamurt… » send adabu arebrab azdayri ad ak-yeɣder s ṛṣas n yiḍan-is.\nSgunfu di talwit a win ulac-it yella.\nSIWEL 252240 JUI 21


Q=7	C=0	SS=0	LS=0	PS=7	DC=0	LC=0	SD=0	BS=1	G0=8	G1=4	G2=0	DLID=ber_Latn	BODY=🔊Rayan innuɣ deg wanu n 35 mitru | Le RIFAIN\n🔊Rayan innuɣ deg wanu n 35 mitru\nAbdessamad Zeryuḥi: ij n uḥenjir ɣer-s 5 n issegusa yewda deg ij n wanu deg-s 35 mitru n rallaɣ, di dcar umi qqaren Tamurut, deg iqlim n Waccawen.\nInebadden qqaren belli aḥenjir-a ɛad iddar, imɣatan ayenni mani iwden tqellabben a t-idd-ɣaten.\nImezdaɣ n ddcar-a d yenni s-dd-yunuden munen-dd ɣer wanu-ya ḥuma ad rajan min ɣa-imsaren. Tamsirt-a ɣer-s taynit d tanamurt di Lmeɣrib.\nRuxa aḥenjir-a, umi qqaren Rayan, aqqa-t innuɣ ca n 48 n tseɛɛatin deg wanu-ya (ttrata 1 Febrayer s uɛecci) . Tsuden-as uksijin deg wanu ḥuma wer ittjiyif. Imɣatan sewwaren-t s ij n tilifun i ɣer-s ssehwan s wesɣun. Ibidyuten-a mamalen belli Rayan ɛad i terra nnefs d ɛad ittenhezza. Aṭṭas n yewdan i yefsaren ibidyuten-a x tracciwin n wemsawad (social media).\nYuɛar a t-idd-ɣaten minzi anu-ya iḥsar aṭṭas. Ca n tnayen n twalatin shekkʷan ɣer-s ij n uterras ḥuma a t-idd-yejbed maca manaya wer dasen yeɛdir ca. S uyenni qqazen s ij n macina di teɛrurt idd-yunnuden i wanu-ya ḥuma ad ggen ifri manis t-idd-ɣa-ssufɣen.”


Q=12	C=12	SS=0	LS=0	PS=0	DC=3	LC=0	SD=0	BS=1	G0=22	G1=7	G2=1	DLID=ber_Latn	BODY=Tiqsiḍin n Wedlis Iqedsen Yir agellid yeḥkem γef Maṣer - Site officiel des Témoins de Jéhovah\nATNAN yergazen-agi ḥerrṣen lγaci ad xedmen. Wali argaz-a yekkaten yiwen uxeddam s ujelkaḍ! Ixeddamen-agi meṛṛa kkan-d si twacult n Yeεqub. Ţţusemman At Isṛayil. Imdanen-agi i ten-iţḥettimen ad xedmen d Imaṣriyen. At Isṛayil uγalen d aklan n Imaṣriyen. Amek i d-yeḍra waya?\nDdeqs iseggasen i tεac di lehna twacult tameqrant n Yeεqub di Maṣer. Yusef, yellan d aneḥkam ameqran mbeεd Ferεun, yelha-d yid-sen. Lameεna tura yemmut Yusef. Yekker-ed Ferεun nniḍen ur nḥemmel ara At Isṛayil, yuγal d agellid γef Maṣer.\nFerεun-agi yella d amcum, yerra At Isṛayil meṛṛa d aklan. Isbedd yir lεibad ijehlen akken ad ḥekmen fell-asen s ẓẓur. Ţḥettimen At Isṛayil ad xedmen sennig n tezmert-nsen akken ad bnun timdinin i Ferεun. Lameεna γas akka, At Isṛayil ţzidin rennun. Iεedda kra n lweqt, Imaṣriyen ugaden ad ftin w’ad ǧehden akteṛ wat Isṛayil.\nTeẓriḍ acu yexdem Ferεun? Yenna i lqiblat, meḥsub tilawin iţεawanen tiyemmatin ad rbunt: ‘Nγemt mkul aqcic ara d-ilalen i Tεibṛaniyin.’ Lameεna, tilawin-agi lhant, ur nγint ara llufanat-nni.\nFerεun yumeṛ ihi i wegdud-is meṛṛa: ‘Mmγet γef warrac n wat Isṛayil, tenγem-ten meṛṛa. Ǧǧet kan tullas ad idirent.’ Ur yejhil ara Ferεun-agi? A nwali tura amek i geţţusellek yiwen si llufanat-nni.\nAnwa-t wergaz-agi yeṭṭfen ajelkaḍ di ţţeswiṛa? Anwa akka i gekkat?\nSi lmut n Yusef d asawen, acu yeḍran d wat Isṛayil?\nAcimi i ugaden Imaṣriyen At Isṛayil?\nAnwa lameṛ i gefka Ferεun i lqiblat?\nΓer Tuffγa 1:6-22.\nYahwa yeṭṭef deg wawal-is γef wayen yeεnan lemεahda i gefka i Abṛaham. Melmi i d-iban wannect-a? (Tuf. 1:7; Laṣel 12:2; Lec. 7:17)\nAmek i d-beggnent lqiblat-nni tiεibṛaniyin belli ţqadarent tudert? (Tuf. 1:17; Laṣel 9:6)\nAmek i gburek Yahwa lqiblat-nni γef ddemma n nnṣaḥa-nsent? (Tuf. 1:20, 21; Lem. 19:17)\nAmek i gnuda Cciṭan ad ixaṣem leqsed n Yahwa yeεnan zzerriεa i gewεed i Abṛaham? (Tuf. 1:22; Matta 2:16)


Q=14	C=0	SS=0	LS=0	PS=14	DC=0	LC=0	SD=0	BS=1	G0=4	G1=1	G2=0	DLID=ber_Latn	BODY=« Addriwen n uẓuyyet » d amud n yezlan d jjdid n Ḥalim Lmadani | Le RIFAIN\n« Addriwen n uẓuyyet » d amud n yezlan d jjdid n Ḥalim Lmadani\nAwarn i uraji d azegrar, yessijj-dd wezlawi aḥudri Ḥalim Lmadani s yijjen umud n yezlan yesmun deg-s ca zi tiqessisin-nnes.\nAmud-a yegga-s i yisem: « Addriwen n uẓuyyet », Tateswirt n weɣlaf s tḍewḍin n uselmad Muḥemmed Ṭṭeybi. D ijjen tmerniwt i zi ɣa ilellec yiger n tsekla tarifit.\nḤalim Lmadani, zeg yezlawiyen iḥudriyen i itteggen tizemmar d timeqqranin di tira n usefru. Zeg imeḥḍaren i yeqqaren tamaziɣt di tseddawit n Serwan. Tetteɛjib-as s waṭṭas tebridt n tira n usefru n Karim Kennuf.


Q=7	C=7	SS=0	LS=0	PS=0	DC=0	LC=0	SD=0	BS=0	G0=10	G1=6	G2=2	DLID=ber_Latn	BODY=At Laɛziz (Tubiret), tiwizi i tezdeg n taddart - Ameslay\nImezdaɣ n taddart Iciḥawen deg tɣiwant n At Laɛziz, azal n 10 ikilumetren agafa n Tubiret, begsen i tezdeg n taddart-nsen. Aḥal n wussan aya, nitni d amahil : bennu, asizdeg n yizenqan, uẓẓu n yiseklan …\nIlmeẓyen akk fkan-d afus iwakken yal yiwen ad yexdem ayen iwumi yezmer d wayen issen. Yella-d, di tazwara, ajmaɛ n yidrimen, yal wa imudd-d ayen umi yezmer. Syen akkin, uɣen-d allalen n lebni. Di teswiɛt i deg nella tura, atan iwḍan ɣer uḥric n usbeddi n texxamin ara yellin d iguduyen i ɣer ad ḍegren iḍuman n yexxamen n taddart.\nTiwizi-a tella-d s wemwatu n yimezdaɣ akken ma llan. Aya tella d lɛada ɣer Yimaziɣen, ladɣa di tmurt n Yeqbayliyen. « Macci armi d ass-a i tella twizi ɣer-nneɣ, ǧǧan-aɣ-tt-id imezwura, nekni ad tt-id-neǧǧ i yneggura » i yenna Ḥasen, yiwen seg yixeddamen i nemlal ass-a deg taddart n Yiciḥawen, At Buzzit n Ufella.\nIseggasen-a ineggura, aṭas n tuddar i deg nwala iɣermanen cemren ɣef iɣallen-nsen iwakken ad sizedgen tawenaṭ i deg ttidiren.\nAd nessarem ahat aṭas n tuddar n twilayt n Tubiret ara ytebɛan abrid-a. Wa d-yili iswi-nsen « d aseḥbiber d uḥader ɣef ayen i ɣ-d-yezzin d wayen anida ntedder » i yenna Ḥamid, netta d abennay. D wa ay d asiem n medden akk. « Awi-d kan ad yili wemwatu, tagmat d tdukli » d awal kfan-t-id Maǧid d Racid .\nBéni-Zmenzer: les élus du RCD dénoncent « l’incompétence » de l’exécutif.


Q=0	C=0	SS=0	LS=0	PS=0	DC=0	LC=0	SD=0	BS=2	G0=9	G1=7	G2=1	DLID=ber_Latn	BODY=Nura Idiri, gar usmedyez d usuneɣ - La Dépêche de Kabylie\nAccueil Tamazight Nura Idiri, gar usmedyez d usuneɣ\nNura Idiri, gar usmedyez d usuneɣ\nNura Idiri, d tanaẓurt tamsuneɣt Taqbaylit, d tamedyazt i ufan kra n tafat deg yifyar-nni imecṭaḥ mi ara ten-tettaru ɣef tferrawt tamellalt. Mi tt-nesteqsa ad nẓer tamuɣli-s, tettwali d akken deg umaḍal n tmedyazt, asefru d win akken i d-yettasen seg lqaɛ n wul i umedyaz. Aneggaru-a daɣen, d win yettḥulfun mliḥ-mliḥ s wayen i as-d-yezzin. Ɣur-s daɣen, asefru d awalen-nni i icudden aẓar ɣer yiẓuran, deg daxal n yal yiwet d yal yiwen.\nTerna tenna-d: « Tamedyazt, d izen inefɛen timetti d wayen i aɣ-d-yezzin merra. Aredmani, ɣur-i tamedyezt d tafat, d ddwa », akka i tettwali Nura tamedyazt, ama ɣef leḥsab n wayen i as-d-tewwi tẓuri-a i nettat, neɣ i twennaḍt-is d wid akk tessen. Gar wayen tessefra Nura Idiri, nezmer ad d-nebder kra n yizwal n yisefra-s, am “Tafsut”, “Targit”, “Ukiɣ-d deg umaḍal tedduɣ”, “Ḥemmleɣ tidderwect-iw”. Ɣer tama n usmedyez, Nura Idiri d tamsuneɣt daɣen i iḥemmlen ad d-terr deg tewriqt tugniwin tigamanin.\nAm tmedyazt i tebda aṭas-aya, ula d asuneɣ, ddeqs-aya n yiseggasen segmi tger deg-s. Ayen yakk walant wallen-is, tezmer ad t-tecreḍ s ufus-is, s uɣanib d tferrawt. Dɣa, i lmend n teẓrigt tis mraw-sat n tfaska n tmedyazt tamaziɣt, i d-yellan deg Udrar n Fad d tajmilt i tmarut Kaysa Xalifi aseggas-a, thegga-d Massa Nura yiwet n tejmilt s tɣara-s nettat. Aya, mi tbudd yiwet n tfelwit d tabaḥant i twacult n Kaysa Xalifi, ideg nezmer ad nwali amek i d-tcebbeḥ s tẓuri udem n Kaysa, i aɣ-yeǧǧan ass n, 25 yunyu 2018. Ula i yinaẓuren-nniḍen, tga ayendin d tijmilin s wunuɣ. Seg wayen tura tmedyazt Nura Idiri, ad nebḍu yid-wen taseddart-a seg usefru i tzewwel « Taqbaylit-iw ur teɛwiǧ »:\nDdiɣ-as deg lebɣi…\nLasel acḥal yettru.\nTezga tezreɛ talwit,\nTezzi-d fell-i tmuɣli,\nAss-a ad necfu.